Aen Meḷeḷe jān REALD

**Ta in REALD?**

Leta ko an REALD ej meḷeḷe **r**ace (ri ia), **e**thnicity (kumi in armej ippān doon), **l**anguage (kajin), **a**nd (im) **d**isability (utaṃwe). Eṃōj an Oregon likūt juon kakien aikuj bwe taktō ro ren kajjitōk ippān ri nañinmej kōn aer meḷeḷe ko an REALD ilo iien aer taktō juon alen aolep iiō. Remaroñ kwaḷọk meḷeḷe in ippān Opeij in Ājmour eo an Oregon (OHA). Mennin aikuj in ej jibañ an ri jerbal ro ilo public health ñan meḷeḷe kōn wōn ro eḷap aer jelōt jān likjab ko ikijen ājmour, bwe en eṃṃanḷọk aer leḷọk jāān im jibañ armej ro ilo jukjukinpād ko eḷaptata aer ioone jorrāān kein. OHA eaar jerbal ippān armej ro rejab mouj kilier im jukjukinpād ko aer ilo Oregon ilo iien aer kar kōṃṃane mennin aikuj in.

**Etke kōm ej kajjitōk kake**

Uwaak ko aṃ ñan kajjitōk ko ilo REALD renaaj jibañ ri jerbal ro an public health ñan meḷeḷe wōn ro eḷaptata aer jorrāān jān jeṃḷọk ko rejab eṃṃan ikijen nañinmej, āinwōt nañinmej in būlu ak tōñal, ñan waan joñak, bwe ren maroñ bebe wāween eo eṃṃantata ñan aer jerbal ippān jukjukinpād ko rej ioone jorrāān kein. Waan joñak, ñe meḷeḷe eo ilo REALD enaaj kwaḷọk ke juon kumi in armej eḷapḷọk nañinmej in būlu ippāer jān kumi ko jet, state eo emaroñ bebe ñan an kumi eo bōke mennin jibañ eḷapḷọk ñan lale wāween aer bōbrae im kōṃadṃōde nañinmej eo/ko.

**Aṃ bebe ñan kelet**

Aṃ bebe elaññe kwōj uwaake kajitōk ko ilo REALD. Jekdoon taktō eo aṃ aikuj lewōj aolep kajjitōk ko ilo REALD, kwōjab aikuj uwaake aolep. Ñan kajjitōk ko kwōjab kōṇaan uwaaki, kwōmaroñ kelet “Jab kōṇaan uwaak.” OHA ej kōjatdikdik kwōnaaj uwaake kajjitōk kein, ñan an eṃṃanḷọk aer jibañ kwe im aolep armej ro ilo Oregon.

**Ewi wāween amim kōjparok wāween kōṃadṃōd meḷeḷe ko aṃ?**

Kōm kōṇaan bwe aolep renjab inepata ilo aer uwaake kajjitōk ko ilo REALD. Meḷeḷe ko aṃ relukkun ban ajedeed im renaaj kōṃadṃōdi āinwōt juon rekoot in ājmour eban ajedeed. OHA ejab likūt jabdewōt meḷeḷe ko rej kwaḷọk wōn kwe āinwōt etaṃ ak raan in ḷotak, ilo iien an ripoote meḷeḷe ko ñan opeij ko an federal āinwōt Opeij eo ej bōk eddoin Kakien ko rej Kōjparok im Bōbrae jān Nañinmej.

**Meḷeḷe in REALD im jibañ ko aṃ jān state**

Aṃ letok meḷeḷe in REALD ko aṃ eban kakkure jabdewōt jibañ ko kwōj bōki jān state, āinwōt SNAP ak Oregon Health Plan/CAWEM. Meḷeḷein ke meḷeḷe ko aṃ **reban** etal ñan opeij ko jet, āinwōt ri jerbal ro an immigration.

Kwōmaroñ bōk peba in ilo bar jet kajin, jeje eḷap, jeje an ri pilo ak ilo juon wāwein kwō kōṇaan. Kepaak Opeij eo ej bōk eddoin Kaṃo Kalijekḷọk im Kakoba Aolep ilo 1-844-882-7889 ak email OHAREALD.Questions@dhsoha.state.or.us. Kōmej ebōk aolep kall ko rej itok kōn kein jibañ ak kwōmaroñ jibed 711.

Bōk meḷeḷe eḷapḷọk kōn REALD ilo bit.ly/oha-reald

OHA 3585 (4/23)